শিক্ষাগ্রহণের পর কর্মসংস্থানের জন্য স্থায়ী কমিটি গঠন, বিরাট ঘোষণা বাজেটে

ওয়েবডেস্ক- শিক্ষাগ্রহণের পর কর্মসংস্থানের (Employment) জন্য স্থায়ী কমিটি গঠন (Formation of standing committee) করা হবে। নির্মলা (Nirmala Sitharaman) জানালেন, একটি উচ্চ ক্ষমতাসম্পন্ন শিক্ষা থেকে কর্মসংস্থান স্থায়ী কমিটি গঠনের পরিকল্পনা করছে সরকার। এই কমিটি পরিষেবা ক্ষেত্রের বৃদ্ধির সম্ভাবনাকে সর্বোত্তম করার জন্য ক্ষেত্রগুলিকে অগ্রাধিকার দেবে এবং পরিষেবা খাতে কৃত্রিম বুদ্ধিমত্তার মতো নতুন প্রযুক্তির প্রভাব পর্যালোচনা করবে।

২০২৬-২৭ অর্থবর্ষের বাজেটে (Budget 2026-2027) দেশজুড়ে অ্যাকাডেমিক জোন গড়ার ঘোষণা করলেন কেন্দ্রীয় অর্থমন্ত্রী নির্মলা সীতারামন। টানা নবমবারের মতো সংসদে বাজেট পেশ করেন অর্থমন্ত্রী নির্মলা সীতারামন। এর একাধিক রাজ্যের নির্বাচনের আগে সেই বাজেটে বাড়তি গুরুত্ব দেওয়া হয়েছে নারী শিক্ষার উপরে।

আরও পড়ুন- বাজেট ২০২৬, আয়কর রিটার্ন নিয়ে বড় ঘোষণা নির্মলা সীতারামনের

কেন্দ্রীয় অর্থমন্ত্রী জানিয়েছেন, শিক্ষা থেকে কর্মসংস্থান সব দিকেই আরও গুরুত্ব দেওয়া হয়েছে। শিক্ষা থেকে কর্মসংস্থানে একটি উচ্চ ক্ষমতাসম্পন্ন স্থায়ী কমিটি গঠনের পরিকল্পনা নিয়েছে সরকার। এই কমিটি কাজ হবে পরিষেবা ক্ষেত্রের বৃদ্ধির সম্ভাবনাকে সর্বোত্তম করার জন্য অগ্রাধিকার দেবে সেই সঙ্গে পরিষেবা খাতে এ আই-র মতো নয়া প্রযুক্তির প্রভাব পর্যালোচনা করবে। একই সঙ্গে তিনি জানান, সারা দেশে পাঁচটি বিশ্ববিদ্যালয়ের টাউনশিপ তৈরি হবে। এর মধ্যে থাকবে গবেষণাকেন্দ্রও। মহাকাশ গবেষণা ও ইতিহাস গবেষণায় জোর দেওয়া হয়েছে। শিক্ষাক্ষেত্রে আরও একটি গুরুত্বপূর্ণ ঘোষণায় জানানো হয়েছে, দেশের পূর্বাঞ্চলে একটি নতুন ন্যাশনাল ইনস্টিটিউট অফ ডিজাইন স্থাপন করা হবে, যা ওই অঞ্চলের ডিজাইন শিক্ষা ও শিল্পোন্নয়নে নতুন গতি আনবে।